روسیه, چیت ایللیک کوچلرنینگ افغانستان دن بوتونلی چیقیشی کیره ک ایکن لیگی نی بیلدیردی.
روسیه تشقی ایش لر وزیری سرگی لاوروف, روسیه بیلن افغانستان اورته سیده گی دیپلماتیک مناسبت لرنینگ 100- ییللیگی مناسبتی بیلن مسکوده ترتیب لنگن ییغیلیشده معروضه قیلدی.
لاوروف, "روسیه, افغانستان ده گی قیین چیلیک لرنینگ اوروش بیلن ییچیله آلمیدیگن لیگی گه ایشانماقده.  تینچ لیک نینگ اورنه تیلیشی نینگ بیرته گینه یولی دیپلماتیک یوللردن  عبارت" دییه قید ایتدی.
افغانستان ده گی قیین چیلیک لرنینگ ییچیلیشی اوچون برچه تامان لرنی مذاکره گه چقیرگن لاوروف, اوز سوز لری نی, "چیت ایللیک لرنی بوتونلی افغانستان دن چیقیشی کیره ک ایکن لیگی نی بیلدیررایکن, برچه سیاسی کوچلرنی مذاکره گه چقیرماقده میز" شکلیده دوام ایتتیردی.
کوپلب ملیت لرنینگ بیر یقه دن باش چیقاریب تینچ بیر شکلده یشیاتگن افغانستان نینگ دوام ایتیشی کیره ک ایکن لیگی توغریسیده گی سیاست لری نینگ دوام ایتیاتگن لیگی نی معلوم قیلگن لاوروف, زودلیک بیلن افغانستان ده تینچلیک نینگ اورنه تیلیشی اوچون قوللریدن کیله دیگن برچه سعی و حرکت لرنی قیله دیگن لیک لری نی بیلدیردی.
روسیه بیلن افغانستان اورته سیده گی مناسبت لرنینگ 100- ییللیگی مناسبتی بیلن مسکوده بولیب اوتگن ییغیلیش گه افغانستان نینگ سابق جمهوررئیسی حامد کرزی باشچیلیگیده گی سیاستچی لر بیلن طالبان نینگ نماینده سی عبدالغنی برادر و اونینگ بیلن بیرگه کیلگن کیشی لر اشتراک قیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
